
      .05.2019. a  nr ____- k

Narvas Energia tn 4b hoones asuvate 
ruumide üürile andmiseks korraldatud 
piiratud osalejate arvuga avaliku kirjaliku 
enampakkumise tulemuste kinnitamine 
(Mittetulundusühing Rada-SN ) 
1. ASJAOLUD JA MENETLUSE KÄIK

Vastavalt Narva Linnavalitsuse 20.03.2019. a korraldusele nr 198-k kuulutas Narva Linnavalitsuse Linnamajandusamet (edaspidi ka Amet) välja piiratud osalejate arvuga avaliku kirjaliku enampakkumise linnavara – Narvas Energia tn 4b hoones asuvate ruumide nr 30-33 üldpindalaga 77,2  m²  üürile andmiseks ning kehtestati järgmised tingimused:

•   kasutusala                                                          -
lasteharidust abistav tegevus või  sotsiaalteenuste osutamine; 
•
üürilepingu kehtivusaeg
                      

-
10 aastat;

•
üüritasu alghind 

                        -
70,00 eurot kuus;

•
osavõtutasu


                        -
32,00 eurot;

•
tagatisraha

                                    -
210,00 eurot;

· kommunaalteenuste eest tasumine vastavalt tegelikule tarbimisele;
•
piirneva territooriumi ja hoone hoolduskulude tasumine (koristus, prügivedu, valve, hooldus jms);
· linnavara viimine üürilepingu tingimustel kasutamiseks kõlblikku seisundisse.

Enampakkumise kuulutus avaldati 05.04.2019. a kohalikus ajalehes Narva Linnaleht ja Narva linna veebileheküljel.
Enampakkumine toimus 25.04.2019. a kell 10.30 Ameti ruumis aadressil Narvas, Peetri plats 3-23 (IV korrus).

Piiratud osalejate arvuga avalikul kirjalikul enampakkumisel osalemiseks tuli esitada Ameti sekretärile asukohaga Peetri plats 3-23/7 (IV korrus), 20308 Narva, kella 16.00-ni 24. aprillil 2019 kinnises ümbrikus pakkumus, märkides ümbrikule ainult vara aadressi.
24. aprillil 2019 kella 16.00-ks registreeriti Ametis üks ümbrik. 
Ümbrik oli registreeritud 24.04.2019. а  kell 15.13. 

Osaleja – Mittetulundusühing Rada-SN, registrikood 80328683, esitas kõik vajalikud dokumendid.
Pakutud üürisumma 77,20 eurot kuus.

Narvas Energia tn 4b hoones asuvate ruumide üldpindalaga 77,2  m²  üüriõigus müüdi hinnaga 77,20 eurot kuus osalejale Mittetulundusühing Rada-SN, registrikood 80328683.

Enampakkumise kohta on koostatud 25.04.2019. a linnavara üürile andmise piiratud osalejate arvuga avaliku kirjaliku enampakkumise protokoll.

Osaleja ei ole esitanud Ametile mingeid kaebusi ning proteste enampakkumiste ettevalmistamise või läbiviimise kohta.

2. ÕIGUSLIKUD ALUSED

Narva Linnavolikogu 17.03.2005 määruse nr 14/52 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Energia tn 4b hoones asuvate ruumide nr 30-33 üldpindalaga 77,2 m²   kasutusse andmiseks 25.04.2019 korraldatud piiratud osalejate arvuga avaliku kirjaliku enampakkumise tulemused (vastavalt lisatud 25.04.2019 linnavara üürile andmise piiratud osalejate arvuga avaliku kirjaliku enampakkumise protokollile) ning kinnitada enampakkumise võitjaks Mittetulundusühing Rada-SN, registrikood 80328683.
3.2.
Narva Linnavalitsuse Kultuuriosakonnal sõlmida Mittetulundusühing Rada-SN punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantselei teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Aleksei Jevgrafov

